[{"text_idx": "#000001", "text": "O\u0303pilaste teadusfestival toob kokku parimad uurimisto\u0308o\u0308de tegijad"}, {"text_idx": "#000003", "text": "Eesti teadusagentuur korraldab 28. ja 29. aprillil o\u0303pilaste teadusfestivali, kus tutvustatakse ja tunnustatakse koolio\u0303pilaste uurimisto\u0308id. Pa\u0308a\u0308s teadusfestivalile on prii ja oodatud ko\u0303ik huvilised."}, {"text_idx": "#000004", "text": "Tallinnas Kultuurikatlas toimuval u\u0308ritusel esinevad stendiettekannetega o\u0303pilaste teadusto\u0308o\u0308de riikliku konkursi 101 parimat, kelle hulgast selguvad 29. aprillil preemiate ja eriauhindade saajad."}, {"text_idx": "#000005", "text": "Tihe festivaliprogramm pakub eri teadusvaldkondade kokkupuutekohti ning vaheldusrikast kooliva\u0308list o\u0303pet. On po\u0303nevaid etteasteid, ma\u0308nge ja katseid; esinevad teadusteatrid, osaleda saab to\u0308o\u0308tubades ja nautida suure lava programmi. Oma esimesi teadusprojekte tutvustavad ka algkoolio\u0303pilased."}, {"text_idx": "#000006", "text": "Eesti teadusagentuuri teaduse populariseerimise osakonna juhataja Terje Tuisk u\u0308tles u\u0308ritust kommenteerides, et teadusfestivaliga soovitakse avada ko\u0303igile vo\u0303imalus tutvuda sellega, mida noored uurivad: \u201eO\u0303pilasto\u0308o\u0308d peegeldavad ku\u0308ll nende enda huvisid, aga samas ka u\u0308hiskonnas toimuvaid arenguid, mis lo\u0303pptulemusena puudutavad meid ko\u0303iki. Paljud to\u0308o\u0308d viitavad noorte seas levinud probleemidele \u2013 na\u0308iteks toitumisha\u0308ired, alkoholi mo\u0303ju, va\u0308lismaal to\u0308o\u0308tavad vanemad jms, teisalt on na\u0308ha, et meedias enam kajastust leidnud teemad hakkavad noorigi enam huvitama. Nii kasvas sel aastal ma\u0308rkimisva\u0308a\u0308rselt kosmose ja kaugseirega seotud to\u0308o\u0308de hulk.\u201d Selle to\u0303ena\u0308olise po\u0303hjusena to\u0303i Tuisk va\u0308lja Eesti saamise kosmoseriigiks ja teema laia kajastatuse meedias."}, {"text_idx": "#000007", "text": "Teadusfestival toimub 28. aprillil kl 11.00\u201317.30 ja 29. aprillil kl 10\u201313. Riikliku konkursi autasustamine algab 29. aprillil kl 14.15, preemiad annab u\u0308le haridus- ja teadusminister Ju\u0308rgen Ligi."}, {"text_idx": "#000008", "text": "U\u0308rituse raames on Kultuurikatla ko\u0303rval asuvas Energia Avastuskeskuses tavalisest tihedam programm ja sissepa\u0308a\u0308s festivali ka\u0308epaelaga soodsam. Festivali kohta leiab ta\u0308iendavat infot teadusagentuuri kodulehelt."}, {"text_idx": "#000012", "text": "Tiina Vapper \u201cKohalikel omavalitsustel ei ole lihtne lasteaiao\u0303petajate palka to\u0303sta\u201d"}, {"text_idx": "#000013", "text": "Maila Rajamets \u201eLasteaiao\u0303petajad va\u0308a\u0308rivad head palka\u201c"}, {"text_idx": "#000014", "text": "Raivo Juurak \u201cUkraina lapsed Laagna gu\u0308mnaasiumis\u201d"}, {"text_idx": "#000015", "text": "ETDM-i muuseumitunnid o\u0303petavad probleemidele lahendusi leidma"}, {"text_idx": "#000017", "text": "Muuseumid kutsuvad piiluma na\u0308ituste telgitagustesse"}, {"text_idx": "#000018", "text": "Kohalikel omavalitsustel ei ole lihtne lasteaiao\u0303petajate palka to\u0303staO\u0303petaja soovitab: Lugemisvajaduse rahuldamise kaaslasedKolonialism, kolklus ja kuldne keskteeBru\u0308sselis avatakse Eesti noorte kunstina\u0308itus \u201ePo\u0303imitud\u201cMuukeelne laps (3): Ukraina lapsed Laagna gu\u0308mnaasiumis"}]